SEINÄJOEN KIHLAKUNNANVIRASTO	LAUSUNTO
SYYTTÄJÄOSASTO			28.4.2005
Kauppatori 1-3 C			
PL 71				
60101 SEINÄJOKI			
Puh. 06 - 420 3200, fax. 06 - 4203 244

OIKEUSMINISTERIÖ

PL 25
00023 Valtioneuvosto

Syyttäjälaitoksen rakenne- ja resurssityöryhmän välimietintö 31.1.2005

	Työryhmän esille nostamat kehittämistarpeet ja niiden taustalla olevat havainnot 			nykyisestä organisaatioista ja  siinä ilmenevistä heikoista kohdista ovat kauttaaltaan 		oikeita ja perusteltuja.

	Työryhmän perusratkaisuna esittämä yksikkökoon kasvattaminen on myös 			oikeansuuntainen johtopäätös. Työryhmä on  kuitenkin mielestäni yliarvioinut pelkästä 		yksiköiden lukumäärän vähentämisestä ja yksikkökoon suurentamisesta saatavat 			hyödyt.

	Yksiköiden lukumäärän vähentäminen selkeästi jäntevöittäisi syyttäjälaitoksen 			ohjaus- ja johtamissuhteita, mutta esimerkiksi  näkemykseen hallinnon keskittämisestä 	
	saatavasta resurssien lisääntymisestä varsinaisessa syyttäjätoimen substanssissa,  			ei voi yhtyä. Hallintoasiat jäisivät, kuten nykyisinkin ja ehkä vielä enemmänkin, 			paikallistason hoidettaviksi eikä niiden pelkällä keskittämisellä saada mainittavaa 		työmäärän kokonaissäästöä.  

	Kaikissa esitetyissä organisaatiovaihtoehdoissa suuri osa yksiköistä olisi jäämässä niin	 	pieniksi syyttäjämääriltään, ettei työryhmän näkemä mahdollisuus erikoistumiseen ole 		reaalista, kun samalla otetaan huomioon, että syyttäjiä ehdotetaan sijoitettaviksi 			lähtökohtaisesti kaikkien poliisilaitosten sijaintipaikkakunnille. Työryhmän esittämän 		kaltainen erikoistuminen edellyttää arvioni mukaan vähintään 20 syyttäjän 			yksikkökokoa. 

	Esitetyistä organisaatiovaihtoehdoista 18 syyttäjäviraston malli on ehdottomasti 			paras. Siinä pystyttäisiin parhaiten vastaamaan niihin kehittämistarpeisiin, jotka 			työryhmä on nykyorganisaatiossa nähnyt. Kahdessa muussa vaihtoehdossa ei ole 			ensimmäiseen vaihtoehtoon verrattuna nähtävissä minkäänlaisia etuja, ainostaan 			selkeitä heikennyksiä. 	

						               2(2)

	Ehdotetussa 18 syyttäjäviraston mallissa nykyisestä Etelä-Pohjanmaan yhteistoiminta- 		alueesta muodostettaisiin oma yksikkö. Pidän tätä ajatusta kannatettavana. Syyt- 			täjäresursseiltaan, 9 kihlakunnansyyttäjää, jotka vielä sijoittuisivat neljälle tai viidelle 		poliisilaitoksen sijaintipaikkakunnille, syyttäjänvirasto jäisi pieneksi, mutta toisaalta 		alueellisesti suuremman yksikön luominen ei tuntuisi mahdolliselta. Ehdotuksen 			mukaisesti alueen pituus olisi jo noin 200 km ja leveys 150 km.  

	Työryhmän mietinnön liitteessä 3 Kaustisen kihlakunta on merkitty kuuluvaksi 			ehdotettuun Etelä Pohjanmaan syyttäjänvirastoon, minkä tulkitsen pelkäksi 			painovirheeksi.

	Kimmo Lampinen
	Johtava kihlakunnansyyttäjä